Guillelmus, Dei gratia et sedis apostolicæ auctoritate, Autissiodorensis episcopus, omnibus præsentes litteras inspecturis in Domino salutem. Noverit universitas vestra quod Guido de Monte Perrou in nostra præsentia constitutus, confessus est se dedisse ecclesiæ de Bellilarico quicquid ipse habebat apud Lignou in remedium animæ suæ, et ut hoc ratum imposterum haberetur, ad instantiam prædicti Guidonis, præsentes litteras fecimus sigillari. Actum anno 1220.